এই টুর্নামেন্ট শেষ করেই তারা চলে যাবে ভুটানে। সেখানে তাদের প্রতিনিধিত্ব থাকবে সাফ অনূর্ধ্ব-১৮ ফুটবলে। থিম্পুর মাঠে তাদের টুর্নামেন্ট চলাকালীন সময়ে দেশে ফের ফুটবলের বড় আসর। বঙ্গবন্ধু গোল্ডকাপ আন্তর্জাতিক ফুটবল। এরপর নেপালে অনূর্ধ্ব-১৫ পুরুষ সাফ। এএফসির আসর খেলতে বাংলাদেশ অনূর্ধ্ব-১৯ মহিলা দল যাবে তাজিকিস্তানে। নভেম্বরে মহিলা ফুটবলে অলিম্পিক বাছাই পর্ব। ডিসেম্বরে মহিলা সিনিয়র সাফ। বাফুফের দম ফেলার সময় নেই এসব আসরের কারণে। আর দেশের সিনিয়র-জুনিয়র, পুরুষ-মহিলা সবার জন্য দারুণ সুযোগ এসব আসরের মাধ্যমে নিজেদের মেলে ধরার। সে সাথে সাফল্য এনে দিয়ে দেশের ফুটবলের জনপ্রিয়তাকে আবার চাঙ্গা করার।